# ISBN

| ISBN |
| --- |
| Є єдным из | стандарт ISO, ідентифікатор публікації |
| Є пудкласов | European Article Number, URN, нестабільний ідентифікатор, постійний ідентифікатор |
| Дата створення / заснування | 1966 |
|  |
| Коротка назва | ISBN |
| На заміну | Standard Book Number |
| Досліджується в | бібліотекознавство |
| Обслуговується | the International ISBN Agency |
| Підтримується Вікіпроєктом | Вікіпроєкт Книги, Вікіпроєкт Бібліотеки, WikiProject Retailing, WikiProject Unique Identifiers, Вікіпедія:Проєкт:Математика |
| Ідентифікує | видання книги |
| Теґ на Stack Exchange |  |
| Еквівалентний клас |   |
| Точно відповідає |   |
| Не плутати з | Міжнародний стандартний номер нотного видання, International Standard Dojin Numbering |
| Постійний дублікат | ISBN |
| Категорія Вікісховища | ISBN |
| Головний шаблон за темою | Шаблона:ISBN, Template:Cite isbn |
| Основна катеґорія за темов | Category:International Standard Book Number |
| ISBN |

Смугокод EAN-13 (товарный код) е унификованый з книжковым ISBN-13
**ISBN** — **International Standard Book Number** англ. — **меджинародный штандартный код книгы**, што ю еднозначно идентификуе, циже не може быти инша книга з такым кодом. Далше выданя той самой книгы мусить достати новый код ISBN (окрем додаточного наклада без жадных змѣн). То саме выданя в твердой обкладцѣ и в мягкой обкладцѣ мусять мати окремы коды ISBN. Таксамо полиграфичне и вебове выданя мусять быти з окремыма кодами. Коды ISBN были заведены в року 1970. Код ISBN мать быти умѣщеный на реверзѣ титулового листа в нижном лѣвом кутѣ, але може быти тыж еще дублованый инде.

## Бюрократична организация

Logo ISBN
Меджинародна агенция ISBN находить ся в Лондону:

International ISBN Agency
48-49 Russell Square
London
WC1B 4JP
UK
Кажда держава-участничка мать свою националну агенцию, котра веде регистрацию книг, выдавать коды ISBN и формуе потребны про то кодификаторы.

## Штруктура кода ISBN

До року 2007 коды были 10-циферны, од року 2007 суть 13-циферны. 13-циферный код ISBN е унификованый зоз смугокодом товара.

В 13-значном кодѣ первы три цифры суть 978 (зарезервованы суть еще 979). Тоты цифры не значать нич инше, лем то же товаром е книга. За тыма цифрами, оддѣлены од себе чарков, слѣдують четыры групы цифр, котры идентификують конкретне выданя.

1. Держава або языкова область: 0 и 1 — англоязычны краи, 2 — франкоязычны, 3 — нѣмецкоязычны, 4 — японскы, 5 — русскоязычны (дакоторы державы бывшого СССР, Россия), 7 — китайскы, 80 — Чехия и Словакия, 86 – Сербия, 600 — Иран, 953 — Хорватия, 966 — Украина, 985 — Бѣлорусь
2. Выдавательство: выдаватель доставать код од националной агенции, а тот код мать тым менше цифер, чим векше е выдавательство
3. Порядкове число книгы того выдавателя: про великы выдавательства мать веце цифер
4. Контролна цифра: выраховуе ся про 13-цифровы коды а про 10-цифровы подля иншакых алгоритмох

Поужитя вариабилной довжкы кода в штруктурѣ (окрем контролной цифры, котра все лем едноцифрова) застачать добру приспособивость до потреб каждой державы-участничкы. Ту суть илустративны примѣры:

| ISBN | Держава/ареал | Выдаватель |
| --- | --- | --- |
| 99921-58-10-7 | Катар | NCCAH, Doha |
| 9971-5-0210-0 | Сингапур | World Scientific |
| 960-425-059-0 | Греция | Sigma Publications |
| 80-902734-1-6 | Чехия, Словакия | Taita Publishers |
| 1-84356-028-3 | Споене Кральовство | Simon Wallenberg Press |
| 0-684-84328-5 | Англоязычный | Scribner |
| 0-8044-2957-X | Англоязычный | Frederick Ungar |
| 0-85131-041-9 | Англоязычный | J. A. Allen & Co. |
| 0-943396-04-2 | Англоязычный | Willmann–Bell |
| 0-9752298-0-X | Англоязычный | KT Publishing |

## Контролна цифра

### Про 13-цифровый код

Напримѣр, ISBN-13 контролну цифру про **978-0-306-40615-*? вырахуеме так:

```
s = 9×1 + 7×3 + 8×1 + 0×3 + 3×1 + 0×3 + 6×1 + 4×3 + 0×1 + 6×3 + 1×1 + 5×3
  =   9 +  21 +   8 +   0 +   3 +   0 +   6 +  12 +   0 +  18 +   1 +  15
  = 93
93 / 10 = 9 остаток 3
10 –  3 = 7 (контролна цифра доповнять суму так, жебы ся дѣлила на 10 без остатка)
```

Циже контролна цифра буде 7, а цѣлый 13-цифровый код ISBN 978-0-306-40615-7.

### Про старый 10-цифровый код

Кажда з цифер 10-циферного кода ISBN, злѣва направо мать *вагу*, спадаючу од 10 до 1. Множиме цифру на ей *вагу*, и складеме продукты. Резултат мать ся дѣлити без остатка на 11.

Напримѣр, контролну цифру ISBN-10 про код **0-306-40615-*? вырахуеме так:

 WIKINIUM\_MATH\_PH\_0
Додавши 2 ку 130 достанеме число, котре ся дѣлить без остатка на 11 (132 = 12 x 11) − лем тото число **в диапазонѣ од 0 до 10** е валушне. Зато контролна цифра мать быти 2, а комплетный код ISBN 0-306-40615-2. Кедь е потребне додавати 10, жебы задоволити варунок дѣлѣня на 11 без остатка, тогды за контролну цифру пишуть 'X'.

## Жерела и одказы

* **Bradley, Philip** (1992). "Book numbering: The importance of the ISBN" (PDF). (245KB). The Indexer. 18 (1): 25–26. англ.
* ISBN. //**New World Encyclopedia.** англ.
* The International ISBN Agency англ.

## Референции

*Тоты даны суть часточно або цалком основаны на перекладї статї International Standard Book Number на анґліцькій Вікіпедії.*